سەنت پیتەرزبورگ

سەنت پیتەرزبورگ (بە ڕووسی: Санкт-Петербург)، ھەروەھا ناسراو بە سەنت پیتەربورگ یان پیتەر و بە ناوی پێشووی لێنینگراد، دووەمین شاری گەورەی ڕووسیایە. ئەم شارە لە قەراخی کەنداوی فینلاند لە دەریای باڵتیکدا ھەڵکەوتووە و ڕووباری نێڤا بە ناویدا تێدەپەڕێت، نزیکەی ٥٠٠ پردی تێدایە کە بیست و چواریان دەکرێنەوە. ژمارەی دانیشتووانی ئەم شارە نزیکەی ٥،٤٠٠،٠٠٠ کەسە. سەنت پیتەرزبورگ چوارەمین شاری پڕ لە دانیشتووی ئەورووپا، پڕ لە دانیشتووترین شاری دەریای باڵتیک و ھەروەھا وەکوو باکووری ترین شار بە زیاتر لە ١ملیۆن دانیشتووە، وەک شارێکی فێدراڵ بەڕێوەدەبرێ، سەنت پیتەرزبورگ وەکوو «پایتەختی فەرھەنگی ڕووسیا» دەناسرێت و لە ساڵی ٢٠١٨ میوانداری زیاتر لە ١٥ملیۆن کەس بووە. ئەم شارە لەلایەن تزار پیتەری مەزن لە ٢٧ی ئایاری ١٧٠٣ دامەزرا و بە ناوی پێشەوا سەنت پیتەر کرایەوە. سەنت پیتەرزبورگ لەلای مێژوو و فەرھەنگ لەگەڵ ساڵڕۆژی ئیمپراتۆریەتیی ڕووسیا و ھاتنی ڕووسیا بە مێژووی مۆدێرن وەکوو یەک ئەورووپی دەسەڵات گەورە پەیوەندی ھەیە. ئەم شارە وەکوو پایتەختی ڕووسیای تزاری و ئیمپراتۆریەتیی دواتری ڕووسیا لە ساڵانی ١٧١٣ ھەتا ١٩١٨ بوو (مۆسکۆ بۆ ماوەیەکی کورت لە نێوان ساڵانی ١٧٢٨ ھەتا ١٧٣٠ جێگەی گرتەوە). دوای شۆڕشی ئۆکتۆبەر لە ساڵی ١٩١٧، بۆلشێڤیکەکان دەوڵەتی خۆیان بۆ شاری مۆسکۆ گواستەوە. گەشتیاری سەنت پیتەرزبورگ میراتی مێژوویی و فەرھەنگی زۆری ھەیە. ئەم شارە لە ساڵی ٢٠١٨ و لەکاتی جامی جیھانیی فیفای ئەم ساڵە، میوانداری زیاتر لە ١٥ ملیۆن کەسی کردووە. سەرچاوەکان بەستەرە دەرەکییەکان دەروازەی جوگرافیا دەروازەی ڕووسیا دەروازەی ئەورووپا